Title: AUTORIZOVANÝ ZÁPIS Z ROKOVANÍ
Author: Michael Sr
Last saved by: MZ SR

Príloha B

Autorizovaná zápisnica z rokovaní		1. júla 2003

AUTORIZOVANÁ ZÁPISNICA Z ROKOVANÍ
MEDZI SLOVENSKOU REPUBLIKOU A 
MEDZINÁRODNOU BANKOU PRE OBNOVU A ROZVOJ 
O PÔŽIČKE NA PODPORU MODERNIZÁCIE SEKTORU ZDRAVOTNÍCTVA 
A O PROJEKTE TECHNICKEJ POMOCI MODERNIZÁCIE SEKTORU ZDRAVOTNÍCTVA 

1. JÚLA 2003

V dňoch od 30. júna do 1. júla 2003 sa uskutočnili rokovania o navrhovanej pôžičke na projekt technickej pomoci modernizácie sektoru zdravotníctva (HSMS TAP) od Medzinárodnej banky pre obnovu a rozvoj (IBRD) vo výške 10,58 mil. € a o navrhovanej pôžičke na podporu modernizácie sektoru zdravotníctva (HSMS SECAL) od IBRD vo výške 55 mil. €,  medzi delegáciou Slovenskej  republiky („vypožičiavajúci“) a delegáciou Medzinárodnej banky pre obnovu a rozvoj („banka“) v kancelárii banky v Bratislave. Členovia delegácií sú uvedení v prílohe 1 tejto zápisnice.

2. 	Delegácie prerokovali:
- 	projekt HSMS TAP, ako je uvedený v dokumente o posudku projektu zo strany banky (PAD);
- 	Podmienky návrhu dohody o pôžičke HSMS TAP;
-	Podmienky pre prezentáciu správnej rade a efektívnosti pôžičky;
- 	Zásady podmienenosti politickej matice pre HSMS SECAL;
-	Programový dokument pre HSMS SECAL;
-	Podmienky návrhu dohody o pôžičke HSMS SECAL a
-	túto zápisnicu. 

3.	Slovenská delegácia zdôraznila, že program HSMS je súčasťou širšieho reformného úsilia o modernizáciu sektoru slovenského  zdravotníctva, ako je obsiahnutý vo vládnom programe, ktorý schválil parlament. Reformný program vlády je zameraný na vytvorenie stabilných podmienok pre sektor zdravotníctva, vrátane zastavenia rastu zadĺženosti zdravotníctva. Plán reformy kladie dôraz na potrebu zlepšiť dostupnosť zdravotnej starostlivosti a zvýšiť efektívnosť využívania zdrojov, ktoré má k dispozícii. Podpora vládneho programu reformy zdravotníctva sa predpokladá prostredníctvom HSMS SECAL a sprievodným HSMS TAP. HSMS SECAL a HSMS TAP sú vzájomne prepojené. Prvý z nich sa zameriava na politické ciele reformy, kým druhý vytvára potrebnú technickú a kapacitnú podporu pre implementáciu reformnej stratégie. Pre úspech reformnej agendy v širšom zmysle je prepojenie potrebné a kritické. 

HSMS TAP

4.	Pôžička banky sa použije na finančnú podporu vlády Slovenskej republiky pre HSMS TAP. V dohodách, ktoré sa dosiahli  na rokovaniach, sa náklady HSMS TAP stanovili vo výške 13,39 mil. €, z čoho 10,58 mil. € bude financovaných z pôžičky banky a zvyšných 2,81 mil. € predstavuje príspevok vypožičiavajúceho.

5.	Delegácie skontrolovali posudok banky k projektu (PAD), ktorý bude predložený správnej rade výkonných riaditeľov banky v rámci schvaľovacieho procesu pôžičky. Delegácia banky predložila ciele projektu, hlavné ukazovatele výkonnosti a zložky uvedené v PAD a delegácie ich prediskutovali. Slovenská delegácia a delegácia banky sa zhodli na tom, že PAD presne a správne vystihuje celý HSMS TAP, jeho vypracovanie, zdôvodnenie, problematiku, otázky implementácie atď. Dohodli sa viaceré zmeny v posudku projektu zo strany banky, ktoré sa do konečnej verzie zahrnuli.

6.	Slovenská delegácia poznamenala, že došlo k premenovaniu „Fondu na reštrukturalizáciu nemocníc“ na „Fond reštrukturalizácie zdravotníctva“, čo lepšie vystihuje šírku reformy a požiadala, aby sa táto zmena zaznamenala do PAD, čo bolo schválené.

7.	Delegácia banky zdôraznila, že zahrnutie dlhodobého charakteru a zložky sociálnej starostlivosti do projektu je dôležitým a inovačným prvkom reformy Slovenskej republiky.  Slovenská delegácia požiadala, aby termín „sociálna medicína“ bol zmenený na teraz používanú formuláciu „sociálna a dlhodobá starostlivosť“ a delegácia banky súhlasila a akceptovala požadovanú zmenu.

8.	Delegácia skontrolovala hlavné monitorovacie ukazovatele, ako sú uvedené ďalej (príloha 2). Zdôraznil sa význam týchto ukazovateľov a bolo dohodnuté, že sa zahrnú do sprievodného listu k dohode o pôžičke na HSMS TAP (príloha 10). Zahrnuté boli tieto zmeny:

	Bolo dohodnuté, že v cieli vypracovania projektu sa u zúčastnených inštitúcií bude používať pojem „zdravotný systém“ namiesto „zdravotných služieb“ a bude znieť: „Na posilnenie účinnosti, efektívnosti a kvality systému zdravotnej starostlivosti, poskytne sa technická pomoc (vrátane zaškolenia) na pomoc pri implementácii reformy zdravotnej starostlivosti“;

	Pojem „Fondy zdravotného poistenia“ sa dôsledne zmenia na „zdravotné poisťovne“ (vrátane skratky pôvodného označenia).

	Bol vytvorený dodatočný ukazovateľ indikátorov výstupov pre zložku 5 a znie: „Pri skončení projektu sa uskutočnia minimálne 2 sociálne posudky“;

	Bol upravený indikátor výstupu zložky 4 týkajúci sa financovania dlhodobej starostlivosti a znie „Pri skončení projektu sa začalo s prípravou a implementáciou nového systému financovania sociálnej a dlhodobej starostlivosti“.

9.	Vzhľadom na náročný harmonogram a komplikovanosť činností podľa projektu, bolko dohodnuté, že kľúčoví pracovníci PCU (špecialisti na implementáciu projektu, odborníci na obstarávanie a odborníci v oblasti finančného manažmentu) prejdú príslušným školením v oblasti manažmentu projektu, obstarávania a finančného manažmentu.

10.	Vzhľadom na komplikovanosť a technicky náročný charakter úloh súvisiacich s aktivitami v rámci projektu, sa rozhodlo, že sa zamestnajú (najmú) externí koordinátori zložiek pre všetky zložky projektu.

	Delegácia banky vysvetlila slovenskej delegácii politiku banky v oblasti zverejňovania a informovala, že po schválení pôžičky správnou radou výkonných riaditeľov banky, bude PAD uverejnený. Pred publikovaním PAD banka prihliadne na všetky otázky, ktoré nastolil vypožičiavajúci. Delegácia  skontrolovala aj text PAD a vložila všetky zmeny, na ktorých sa pri rokovaniach dohodli. Obe strany súhlasili s vypustením rozpočtového stĺpca (stĺpca s údajmi o rozpočte, financovaní) z PAD.
	(11. bod chýba v orig.)
12.	Slovenská delegácia a delegácia banky sa dohodli na návrhu dohody o pôžičke HSMS TAP medzi Slovenskou republikou a bankou z 1. júla 2003 (príloha 3).

13.	Delegácie prediskutovali časový harmonogram HSMS TAP a dátum skončenia HSMS TAP bol stanovený na 31. decembra 2006 a dátum skončenia pôžičky na 30. júna 2007.

 4.	(zrejme bod 14.) Slovenská delegácia nastolila problém zabezpečenia správneho manažmentu projektu na oboch stranách. Obe delegácie zdôraznili potrebu zaručiť časový priebeh, udržanie vysokej kvality a prísne dodržanie dohodnutých lehôt (harmonogramov). Obe strany súhlasili s veľmi úzkou spoluprácou v záujme zaručenia toho, aby sa problémové okruhy v oblasti manažmentu projektu a kontroly čo najskôr identifikovali, aby sa dôvody a príčiny týchto problémov pochopili a aby sa podnikli okamžité kroky na ich riešenie. Pre tento účel sa obe strany dohodli na vzájomnom informovaní o ich chápaní (názoroch na) manažment projektu v polročných termínoch.   

15.	Prediskutovalo sa, že vypožičiavajúci predloží banke požiadavku na zmenu dohody PPF v dohodnutom zmysle, aby sa v nej zakotvil Plán obstarávania podľa HSMS TAP, ako aj požiadavka predĺžiť termín skončenia PPF do 31. decembra 2003. Delegácia banky túto požiadavku podporila.

16.	V súvislosti s národnými požiadavkami v oblasti obstarávania sa vyjasnilo, že oznámenia (inzeráty) v národnej tlači budú v národnom jazyku i v angličtine.

17.	Pokiaľ ide o obstarávanie tovaru z oblasti informačných technológií (IT) bolo dohodnuté, že v zostavenom zozname národných(?) dodávateľov IT zariadení bude zahrnutý výberový zoznam kvalifikovaných firiem, ktoré sa tiež uvedú ako kvalifikované pre účasť na obstarávaní hotových (off-the-shell) IT zariadení z príslušnej domovskej stránky banky (www.worldbank.org/html/opr/shop_IT).

18.	Obmedzenia v oblasti metód obstarávania boli identifikované ako potenciálny problém, vychádzajúc z rozdielnej výšky súm, stanovených bankou v USD, keďže pôžička bola stanovená v €. Zmeny kurzov počas tendra/ponuky môžu spôsobiť prekročenie nominálnych limitov. Bolo dohodnuté, že banka bude k tejto problematike pristupovať pragmaticky. 

19.	Pokiaľ ide o kontrakty, ktoré sa konkurenčným spôsobom vybrali na základe úpravy pre prípravu projektu (PPF), banka vysvetlila, že sa v nich bude pokračovať v Zmluve o pôžičke pre účel technickej pomoci a nebude k nim pristupovať ako k výberu osobitného zdroja.

20. Slovenská delegácia požiadala, aby banka informovala ministerstvo financií o spôsobe platenia vstupných poplatkov (front-end-fee), aby sa jej umožnilo ich platenie. Bol vyslovený súhlas.

HSMS SECAL

21.	Delegácie skontrolovali a schválili revíziu politickej matice HSMS SECAL a jej zásad podmienenosti a bolo dohodnuté:

22.	Podmienenosti HSMS SECAL pred (schvaľovaním) správnou radou:  V oblasti podmienok prezentácie pred správnou radou:

	Banka a slovenská delegácia prediskutovali všetky zásady podmienenosti a bolo dohodnuté:

	U návrhu na predloženie zákona o zdravotnom poistení, liečebného zákona a zákona o štatúte poskytovateľov zdravotníckych služieb, slovo „parlament“ sa nahradí slovom „vláda“;
	Podmienka „Nový zákon o dohľade nad zdravotnou starostlivosťou sa vypracúva  a predkladá kabinetu “ je pridaná ako zásadná podmienka pred schvaľovaním správnou radou;
	Názov „Fond na reštrukturalizáciu nemocníc“ sa mení na „Fond reštrukturalizácie zdravotníctva“;
	Podmienka „dokončiť posúdenie odhadu rozsahu verejnej informačnej kampane o reforme zdravotníckeho sektora a sformulovať verejnú informačnú kampaň“, už nie zásadnou podmienkou pred schvaľovaním správnou radou;
	Všetky ostatné podmienky pred schvaľovaním správnou radou sú jasné a nevyžadujú si  ďalšie vysvetlenia.

23.	Štatút podmieneností HSMS SECAL pred schvaľovaním správnou radou. Boli splnené tieto podmienky:

	Na ministerstve zdravotníctva bol vytvorený útvar zdravotnej politiky, ktorý má na starosti zber údajov, monitorovanie a vyhodnocovanie reforiem;

	Bol sformulovaný podrobný akčný plán implementácie, s uvedenými postupnými krokmi reformného programu na prvý rok;

	Stanovili sa údaje pre vyhodnocovanie výkonnosti systému zdravotníctva;

	Zozbierali sa východiskové údaje pere monitorovanie a vyhodnocovanie reforiem zdravotníctva.

Predpokladá sa splnenie nasledujúcich podmienok pred schvaľovaním správnou radou najneskoršie do 15. augusta 2003:

- 	nový zákon o zdravotnom poistení, vypracovaný po konzultácii s bankou, bude predložený kabinetu;
-  	nový zákon o zdravotnej starostlivosti, vypracovaný po konzultácii  s bankou, bude predložený kabinetu;
-	nový zákon o postavení poskytovateľov zdravotníckych služieb, vypracovaný po konzultácii  s bankou, bude predložený kabinetu;
-	nový zákon o zdravotných poisťovniach a úrade pre dohľad nad zdravotnou starostlivosťou, vypracovaný po konzultácii  s bankou, bude predložený kabinetu;
- 	boli vypracované kritériá spôsobilosti pre čerpanie zo zdrojov zdravotníckeho reštrukturalizačného fondu.

Vypožičiavajúci informuje banku hneď po splnení týchto podmienok.

24.	Podmienky druhej tranže: Pokiaľ ide o druhú tranžu, dohodli sa tieto podmienky:

	Podmienka týkajúca sa „podiel systému zdravotníctva na celkovom rozpočtovom schodku sa oproti východiskovým údajom znížil na 1,5% HDP“ bola zrevidovaná a upravená ako „podiel systému zdravotníctva na celkovom rozpočtovom schodku sa znížil na 1,0% HDP“;
	Pri výklade formulácie „Mechanizmy a inštitučné záležitosti, ktoré boli vypracované za účelom zahrnutia nových liečebných postupov a liečiv do základných balíkov zdravotníckych služieb“, slovo „mechanizmy“ sa týka vytvorenia potrebného počtu kategórií liečenia; výraz „inštitučné záležitosti“ sa týka vytvorenia nezávislých komisií na stanovenie uvedených kategórií; a vývoj nových liečebných postupov bude vychádzať zo zásad nákladovej účinnosti a medicíny opierajúcej sa o dôkazy (preukázateľné medicínske výsledky?);
	Podmienka „selektívna možnosť obstarávania a monitorovania kontraktov vypracovaná zdravotnými poisťovňami“ sa má chápať ako nástroj zdravotných poisťovní demonštrovať schopnosť a ochotu k selektívnemu uzatváraniu kontraktov, osobitne pri starostlivosti o hospitalizovaných pacientoch, a že sa vynasnažia znížiť počet súčasných kontraktov starostlivosti o hospitalizovaných pacientov;
	Podmienka „schválená verejná informačná kampaň pod implementáciou“ sa zaradila ako hlavná podmienka druhej tranže.
	Všetky ďalšie podmienky druhej tranže sú jasné a nevyžadujú si  ďalšie vysvetlenia. 

26.	Školenie, hlásenia a organizačné záležitosti boli prediskutované, príslušné odseky HSMS TAP PAD zrevidované, zmeny zahrnuté a odsúhlasené.

Finančný manažment a audit

27.	Boli prediskutované a odsúhlasené záležitosti finančného manažmentu pre HSMS SECAL a HSMS TAB.

28.	Tri okruhy, ktoré sa týkajú finančného manažmentu HSMS SECAL, sú finančné toky, audity a audítori. Pokiaľ ide o finančné toky, delegácie sa dohodli, že akonáhle banka dohody o pôžičke schváli a banka obdrží platnú žiadosť o čerpanie a ostatné potrebné dokumenty, podľa ostatných podmienok LA, banka prevedie relevantnú časť pôžičky na vkladový účet vypožičiavajúceho v €, ktorý si vypožičiavajúci otvorí v NBS.

29.	Pokiaľ ide o audit, podľa časti 3.02 dohody o pôžičke, delegácia súhlasila, že vkladový účet sa podrobí auditu každých šesť (6) mesiacov audítormi, ktorí budú pre banku akceptovateľní, až do uvoľnenia poslednej tranže pôžičky a posledné euro sa vyčrpá z vkladového účtu. Ak počas šesťmesačného obdobia nedôjde k nijakej aktivite na vkladovom účte, vypožičiavajúci môže požiadať o výnimku z požiadavky na audit a takejto výnimke banka nebude bezdôvodne brániť. Podmienky auditu sú k tejto zápisnici priložené (príloha 6). Ďalej je k tejto zápisnici pripojené aj pro forma osobitná finančná uzávierka vkladového účtu  (príloha 6). Slovenská delegácia vysvetlila, že sa prípadne vrátia k banke s komentármi.

30.	Štyri okruhy, ktoré sa týkajú finančného manažmentu HSMS TAP, sú finančné toky, finančné monitorovacie výkazy (FMR), audity a audítori. Pokiaľ ide o finančné toky, delegácie sa dohodli, že vypožičiavajúci nebude otvárať osobitný účet. Čerpanie z pôžičkového účtu sa bude robiť na základe refundácie na základe výkazu výdavkov  (SOE) alebo na základe úplnej dokumentácie. Od banky sa nebudú vyžadovať priame platby. Finančné monitorovacie výkazy sa použijú len pre účely monitorovania a nie na čerpanie fondov.

31.	Pokiaľ ide o finančné monitorovacie výkazy, boli dohodnuté pro forma FRM, ktoré sú pripojené k tejto zápisnici (príloha 7) a skladajú sa: (a) vyhlásenia o zdrojoch a použití fondov; (b) výkazu o použití fondov podľa zložiek; (c) monitorovacej správy o obstarávaní; a (d) správy o postupe projektu. Bolo dohodnuté, že vypožičiavajúci vypracuje FRM každý štvrťrok a predloží ho banke 45 dní po skončení štvrťroka. 

32.	Potvrdilo sa, že pokiaľ ide o výročné finančné výkazy a dojednania týkajúce sa auditu, finančné výkazy projektu sa vyhotovia na základe hotovosti podľa vzoru (v súlade s pro forma) v prílohe tejto zápisnice. Prvý finančný výkaz bude pokrývať obdobie od začatia projektu do 31. decembra 2003. Potom sa budú finančné výkazy vypracúvať raz za kalendárny rok. Ministerstvo zdravotníctva zodpovedá za to, že finančné výkazy a výkazy výdavkov (SOE) prejdú auditom nezávislého audítora, ktorý bude pre banku akceptovateľný podľa referenčných podmienok pripojených k tejto zápisnici. Audit bude vykonaný v súlade so štandardmi auditu, akceptovateľnými pre banku, ako sú Medzinárodné štandardy audítorstva, ako ich uznáva Medzinárodná účtovnícka federácia (IFAC). Bolo dohodnuté, že finančné výkazy po vykonanom audite budú zaslané do banky do šiestich (6) mesiacov od skončenia finančného roku vypožičiavajúceho. Akceptovateľnými audítormi pre banku sú takí, ktorí majú alebo ktorí budú neskoršie mať kvalifikáciu pre audit projektov financovaných bankou.

33.	Keďže projekt sa môže stať účinným len na konci kalendárneho roka, hovorilo sa o tom, že prvý finančný výkaz bude pokrývať obdobie od začiatku účinnosti projektu do 31. decembra 2004, ak o túto možnosť požiada vypožičiavajúci. K otázke sa treba vrátiť v októbri – novembri 2003. Po tomto období sa finančné výkazy budú pripravovať za každý kalendárny rok. V pôsobnosti HSMS TAP sa tiež diskutovalo o audite a súpis dokladov je pripojený k tejto zápisnici (príloha 8). 

Podmienky pôžičky

34.	Navrhovaná suma HSMS pôžičky pre účely technickej pomoci bola potvrdená vo výške 10,58 mil. €. Počiatočný poplatok  vo výške 1% zaplatí vypožičiavajúci z vlastných zdrojov.

35.	Navrhovaná HSMS pôžička na modernizáciu sektoru zdravotníctva bola potvrdená vo výške 55 mil. €. Počiatočný poplatok  vo výške 1% zaplatí vypožičiavajúci z vlastných zdrojov.

36.	Slovenská delegácia potvrdila svoje rozhodnutie o pevnom rozšírenom úvere (?) v €, bez odkladu splácania (0 rokov)  trojročnou splatnosťou u pôžičky na projekt technickej pomoci modernizácie sektoru zdravotníctva. Pracovný dokument s výberom pôvodných podmienok úveru je pripojený k tejto zápisnici (príloha 10a).

37.	Slovenská delegácia potvrdila svoje rozhodnutie o pevnom rozšírenom úvere (?) v €, bez odkladu splácania (0 rokov), s  trojročnou lehotou splatnosti u pôžičky na podporu modernizácie sektoru zdravotníctva. Pracovný dokument s výberom pôvodných podmienok úveru je pripojený k tejto zápisnici (príloha 10b).

38.	Delegácia Slovenskej republiky vysvetlila svoje argumenty pre  výber takej krátkej doby splatnosti tým, že splatenie obidvoch pôžičiek v takomto relatívne krátkom čase najlepšie vyhovuje jej stratégii riadenia externých dlhov. Preto zvolili takéto krátke obdobie splatnosti u obidvoch pôžičiek, napriek tomu, že Slovenská republika má nárok na oveľa dlhšie obdobie splácania. Toto zdôvodnenie platí pre HSMS TAP, ako aj pre HSMS SECAL.

39.	Pre pôžičku na HSMS technickej pomoci zmluvný poplatok, uvedený v časti 2.05 dohody o pôžičke, predstavuje ročne 0,85% nevyčerpanej základnej výšky pôžičky počas prvých štyroch rokov a 0,75% po tomto období.

40.	Pre pôžičku na HSMS na modernizáciu sektoru zdravotníctva zmluvný poplatok, uvedený v časti 2.05 dohody o pôžičke, predstavuje ročne 0,85% nevyčerpanej základnej výšky pôžičky počas prvých štyroch rokov a 0,75% po tomto období.

Čerpanie

41.	Delegácie prediskutovali mechanizmy čerpania u HSMS SECAL a HSMS TAP.

42.	Bolo potvrdené a dohodnuté, že vypožičiavajúci nebude vytvárať osobitný účet. 

Podmienky prezentácie správnej rade a/alebo účinnosti

43.	Podmienky prezentácie správnej rade: Delegácie potvrdili, že nekladú špecifické podmienky pre prezentáciu správnej rade o HSMS TAP.

44.	Podmienky účinnosti: Okrem štandardných podmienok účinnosti sa bude hodnotiť krížová efektívnosť medzi HSMS TAP a HSMS SECAL.

Dohodnutý časový harmonogram spracovania projektu

45. Vypožičiavajúci sa vynasnaží odporučiť banke formálne schváliť prerokované dokumenty do 15. júla 2003, aby sa zaručilo včasné predloženie dokladov potrebných pre pôžičku  správnej rade.

		V mene slovenskej delegácie				V mene delegácie banky

Ján Králik
Generálny riaditeľ pre ekonomiku, informačné technológie a zahraničné veci
Ministerstvo zdravotníctva

Mukesh Chawla
Vedúci pracovnej skupiny
Odbor ľudských zdrojov
Pre Európu a oblasť strednej Ázie